Πριν από πολύ καιρό
οι γυναίκες είχαν απαράμιλλη δύναμη
ως πολεμίστριες, βασίλισσες, εθνομητέρες.
Δεν υποκλίνονταν σε κανέναν άντρα.
Οι πράξεις τους αντηχούν χωρίς ενοχές στο ρου της ιστορίας.
Καμία δεν ήταν πιο εμβληματική
από την Κλεοπάτρα.
Μέγαιρα ή τακτικιστής;
Κομφορμίστρια ή αντισυμβατική;
Ο θρύλος της έχει χιλιοειπωθεί επί αιώνες.
Αλλά λίγοι ξέρουν την ίδια τη γυναίκα. Την αλήθεια της.
Είμαι η Ίσιδα!
Είμαι θεά!
Η Αίγυπτος τη λάτρευε και τη φοβόταν, η Ρώμη τη φλέρταρε και τη διέσυρε.
Μια ηγέτιδα με αδιαμφισβήτητη δύναμη, που κανείς δεν μπορούσε να αγνοήσει.
Θα πέθαινα για την Αίγυπτο.
Για τι θα πέθαινες;
Αγάπησε παράφορα, πολέμησε γενναία,
υπερίσχυσε των αντιπάλων της.
Η Κλεοπάτρα περπάτησε μέσα από την αμμοθύελλα της ιστορίας
κι άφησε τόσο βαθιά χνάρια, που κανείς δεν μπορεί να σβήσει.
ΒΑΣΙΛΙΣΣΑ ΚΛΕΟΠΑΤΡΑ
Η γιαγιά μου ήταν η πηγή της έμπνευσής μου.
Γυρνούσα σπίτι και της έλεγα τι μάθαινα.
"Μάθαμε για τους Έλληνες
και τους Ρωμαίους.
Σήμερα μάθαμε για την Κλεοπάτρα".
Και τη θυμάμαι πεντακάθαρα να μου λέει
"Σέλεϊ, δεν με νοιάζει τι σου λένε στο σχολείο,
η Κλεοπάτρα ήταν μαύρη".
ΜΕΓΑΛΗ ΒΙΒΛΙΟΘΗΚΗ ΤΗΣ ΑΛΕΞΑΝΔΡΕΙΑΣ 51 Π.Χ.
Από το 323 π.Χ.,
μια οικογένεια από τη Μακεδονία, οι Πτολεμαίοι,
κυβερνούσαν την Αίγυπτο.
Τώρα, όμως, μια ξαφνική αλλαγή εξουσίας
θα αλλάξει τη ζωή μιας έφηβης για πάντα.
Η Κλεοπάτρα ήταν πάνω απ' όλα μια λόγια.
Ήταν επιστήμονας.
Ήταν γλωσσολόγος.
Αυτά τα πράγματα είχαν σημασία γι' αυτήν,
ίσως περισσότερο κι από την πολιτική.
Η Βιβλιοθήκη της Αλεξάνδρειας ήταν σημαντική για την Κλεοπάτρα,
γιατί ήταν πολύ μορφωμένη.
Έμαθε την αιγυπτιακή γλώσσα,
ενώ οι Πτολεμαίοι πριν από αυτήν
δεν έβλεπαν καμία αξία στην εκμάθηση της γλώσσας.
Όταν πήγαινε μικρή στη βιβλιοθήκη,
θα διάβαζε για τις βασίλισσες της Αιγύπτου.
Αυτό θα την ενέπνευσε να γίνει βασίλισσα.
Δεν τελείωσα ακόμα.
Ήρθε η ώρα.
Είναι μια γλυκόπικρη στιγμή.
Όπως για κάθε μονάρχη.
Για να κυβερνήσει, πρέπει να πεθάνουν οι γονείς του.
Τέρμα τα κλάματα.
Είναι όλα έτοιμα;
Ναι, πατέρα.
Οι Πτολεμαίοι είχαν την εξουσία από το 323 π.Χ. περίπου.
Δηλαδή, εννοούμε για...
τουλάχιστον 200 χρόνια.
Πού είσαι;
Η οικογένεια της Κλεοπάτρας έγινε ηγεμόνας της Αιγύπτου,
γιατί ο πρώτος Πτολεμαίος ήταν στρατηγός του Μεγάλου Αλεξάνδρου,
που κατέκτησε την Αίγυπτο κι έδιωξε την περσική δυναστεία.
Οι Πτολεμαίοι ήταν αδίστακτοι.
Δεν ήταν καλοί κι ευγενικοί.
Δεν εμπιστεύομαι κανέναν τους.
Αν μου επιτρέπετε.
Φύγε! Έξω!
Τον νου σου.
Αυτοί οι ανόητοι θα εξαλείψουν όσα έχω κάνει.
Η Κλεοπάτρα δεν ήταν η μεγαλύτερη κόρη του Πτολεμαίου ΙΒ'.
Ο Πτολεμαίος είχε εκτελέσει τη μεγαλύτερη αδελφή της
επειδή είχε τολμήσει να σφετεριστεί τον θρόνο.
Απ' ό,τι φαίνεται, όμως, η Κλεοπάτρα ήταν η αγαπημένη του,
και στη διαθήκη του ήθελε να κυβερνήσει η Κλεοπάτρα
μαζί με τον αδερφό της, τον Πτολεμαίο ΙΓ'.
Θα διαφυλάξω την κληρονομιά μας.
Όταν σε κοιτάζω...
βλέπω εμένα.
Η Κλεοπάτρα ήταν 17 ή 18 ετών όταν πέθανε ο πατέρας της.
Έτσι, μετά τον θάνατό του,
η Κλεοπάτρα αντιμετώπισε μια κρίση.
Είχε τρία αδέρφια εν ζωή.
Δύο αδέρφια που έφεραν το όνομα Πτολεμαίος
και μια αδερφή ονόματι Αρσινόη.
Η Κλεοπάτρα είχε κάθε λόγο να φοβάται τα αδέρφια της...
κι ας ήταν μικρότερά της.
Ο πατέρας μου ανήλθε στους ουρανούς.
Θα τα φροντίσω όλα εγώ, υψηλοτάτη. Θα...
Τα πράγματα θα αλλάξουν στο εξής.
Τι... Τι εννοεί;
Ο αδερφός της Κλεοπάτρας επηρεαζόταν πολύ από τον ευνούχο Ποθεινό,
που στην ουσία τον μεγάλωσε.
Η Αρσινόη είχε επίσης έναν ευνούχο που τη μεγάλωσε,
οπότε πολλές αποφάσεις που λάμβαναν τα αδέρφια της Κλεοπάτρας
δεν ήταν απαραίτητα δικές τους.
Μπορεί να αγαπάς την αδερφή σου,
αλλά ξέρεις ότι θα σε μαχαιρώσει πισώπλατα.
Νομίζω ότι αυτή ήταν η σχέση που είχε με την Αρσινόη.
Υπήρχαν συχνές διαμάχες που ταλάνιζαν τα μέλη
της δυναστείας των Πτολεμαίων.
Εξόριζαν και δολοφονούσαν τα αδέρφια τους.
Το γεγονός ότι ήταν Πτολεμαίοι
σήμαινε ότι ήταν σε μόνιμο πόλεμο μεταξύ τους.
Κοίταζαν να σκοτώσουν και ήλπιζαν να μη δολοφονηθούν.
Ήταν ένα περιβάλλον σαν το Game of Thrones.
ΑΙΓΥΠΤΟΣ
Η στέψη στη Μέμφιδα
θα προσέλκυε υψηλόβαθμους αξιωματούχους κι ιερείς.
Ήταν η εποχή που οι ηγεμόνες των Πτολεμαίων αποτελούσαν μέρος
μιας παράδοσης 3.000 ετών αιγυπτιακής βασιλείας.
Άρχισαν να συγκεντρώνονται.
Ο Ποθεινός τούς καλωσορίζει όλους.
Δεν εκπλήσσομαι.
Κάθισε.
Απλώς βοηθάει.
Τον εαυτό του βοηθάει.
Πρόσεχε μ' αυτό. Δεν τελείωσα ακόμα.
Έπρεπε να είστε λόγια.
Και να αφήσω την Αίγυπτο σε χέρια ηλιθίων;
Προσέξτε τι λέτε.
Θα μπορούσα να είμαι ο Ποθεινός.
Όχι.
Αυτός σέρνει τα πόδια του.
Ήρθε η ώρα να σας παρουσιάσω στον λαό.
Ο λαός με ξέρει ήδη. Ας παρουσιάσουν το αγόρι.
Ξέρω ότι είναι κουραστικό.
Αλλά είναι παράδοση.
Και ο λαός βρίσκει παρηγοριά στις παραδόσεις.
Είναι ώρα για νέες παραδόσεις.
Ελάτε.
Ας τελειώνουμε με τα βαρετά, για να επικεντρωθείτε στα διασκεδαστικά,
όπως η ξηρασία και το χρέος μας στη Ρώμη.
Εκτός από τους άντρες συμβούλους,
η Κλεοπάτρα είχε και δύο γυναίκες συμβούλους,
τη Χαρμιόνη και την Ειράς.
Ήταν μαζί της από παιδί,
και, συχνά, οι λόγιοι δεν καταλαβαίνουν
πόσο σημαντικές ήταν για την Κλεοπάτρα.
Ας ξεκινήσουμε.
Δυστυχώς για την Κλεοπάτρα, σύμφωνα με τη διαθήκη του πατέρα της,
η Κλεοπάτρα θα κυβερνούσε την Αίγυπτο μαζί με τον αδερφό της, τον Πτολεμαίο ΙΓ'.
Μπορούσαν να εξαλείψουν τον ανταγωνισμό με φόνο ή με γάμο.
Αυτό δεν σημαίνει ότι δεν έκαναν φόνους,
αλλά ο γάμος ήταν η πρώτη επιλογή τους.
Έτοιμος, αδερφούλη;
Τέκνα της Αιγύπτου,
είμαστε εδώ για να δούμε τη Θεά Φιλοπάτηρα Κλεοπάτρα
και τον Θεό Φιλοπάτωρα Πτολεμαίο.
Έπρεπε να υπάρχει άντρας και γυναίκα φαραώ,
επειδή η Ίσιδα κι ο Όσιρις ήταν οι κύριοι θεοί της αιγυπτιακής θρησκείας.
Κι αφού οι άντρες και οι γυναίκες φαραώ ήταν επίσης θεοί,
έπρεπε να αντικατοπτρίζουν την Ίσιδα και τον Όσιρι.
Οι θεοί παντρεύονταν τα αδέρφια τους.
Έτσι έκαναν οι θεοί.
Συνεπώς, ήταν απόλυτα αποδεκτό
για μια ηγέτιδα των Πτολεμαίων,
που στήριζε την παραδοσιακή θρησκεία,
Αυτή ήταν η ενδεδειγμένη συμπεριφορά.
Σας παρουσιάζω...
τη μετενσάρκωση του Όσιρι και της Ίσιδας.
Επειδή ο αδερφός και σύζυγός της, ο Πτολεμαίος, ήταν παιδί,
η Κλεοπάτρα είχε σίγουρα πλεονέκτημα όσον αφορά τη στρατηγική της θέση.
Αλλά ο Πτολεμαίος είχε πολύ ισχυρούς συμβούλους στην Αυλή.
Ο κύριος σύμβουλός του ήταν ο Ποθεινός.
Ο Ποθεινός ήθελε την εξουσία.
Η Κλεοπάτρα ήταν εμπόδιο.
Όταν η Κλεοπάτρα ανέβηκε στον θρόνο,
μία από τις πρώτες της ενέργειες ήταν να οργανώσει προσκύνημα
για να εδραιώσει τη σχέση της με τον αιγυπτιακό λαό.
ΘΗΒΑ
Βρομάει.
Θα συμμορφωθείτε, σας παρακαλώ;
Ο λαός σάς παρακολουθεί.
Συγγνώμη.
Γεια.
Νομίζω ότι η επιθυμία της να μάθει περισσότερα για τους Αιγυπτίους
ήταν ένας τρόπος να ενσωματωθεί περισσότερο στη χώρα.
Συνολικά υπήρχαν τρεις κύριες ομάδες στην Αίγυπτο.
Φυσικά, οι Αιγύπτιοι.
Οι Έλληνες, που ήρθαν με τους Πτολεμαίους,
κι ένας πολύ μεγάλος εβραϊκός πληθυσμός.
Κι οι τρεις πληθυσμοί είχαν αντιπαλότητες,
αλλά συμφωνούσαν ότι αντιπαθούσαν τη Ρώμη.
Ως επί το πλείστον,
οι Πτολεμαίοι διαχωρίζονταν από τους αυτόχθονες Αιγύπτιους.
Είναι πανέμορφο. Δείτε τα χρώματα.
Έχουμε τέτοια χρώματα στο σπίτι.
Τη συμπάθεια της Κλεοπάτρας προς τον αιγυπτιακό λαό
κάποιοι, όπως ο Ποθεινός, την έβλεπαν με μισό μάτι.
Την είδαν ως μια ανόητη χειρονομία, εκ μέρους μιας ανόητης κοπέλας.
Αλλά οι αυτόχθονες την εξέλαβαν ως ηγετική ικανότητα.
ΘΗΒΑ
Η πρώτη εκδήλωση της βασιλείας της Κλεοπάτρας
ήταν ο εορτασμός του νέου ταύρου Βουχ.
Η επίγεια ενσάρκωση του θεού Μοντού,
ενός αρχαιότατου αιγύπτιου θεού.
Κι αυτό είναι αξιοσημείωτο,
γιατί η Κλεοπάτρα ταξίδεψε βαθιά στην Άνω Αίγυπτο
για αυτό το τελετουργικό,
σηματοδοτώντας ότι ήθελε να γίνει βασίλισσα των Αιγυπτίων,
όχι μόνο των Πτολεμαίων.
Η Κλεοπάτρα ένιωθε οικεία με τους Αιγύπτιους.
Έμαθε την αιγυπτιακή γλώσσα.
Ασκούσε την αιγυπτιακή θρησκεία.
Ήθελε να τη θυμούνται ως Αιγύπτια.
Δεν ξέρουμε την ακριβή φυλετική καταγωγή της.
Δεν ξέρουμε ποια ήταν η μητέρα της Κλεοπάτρας.
Πολλές έρευνες έχουν καταλήξει ότι η μητέρα της ήταν Αιγύπτια,
αλλά δεν ξέρουμε σίγουρα.
Δεν ξέρουμε ποια ήταν η γιαγιά της Κλεοπάτρας.
Τον πατέρα της Κλεοπάτρας τον αποκαλούσαν νόθο,
οπότε, ο λαός ήξερε
ότι η μητέρα του ήταν μάλλον μέλος της βασιλικής Αυλής.
Πιθανόν να ήταν Αιγύπτια.
Οι αρχαίοι Αιγύπτιοι είχαν διαφορετικά χρώματα δέρματος,
όπως βλέπουμε και σε άλλους αφρικανικούς λαούς σήμερα.
Το χρώμα του δέρματος κυμαινόταν από μαύρο μέχρι ανοιχτό καφέ,
όπως οι άνθρωποι του Νοτίου Σουδάν
και οι σημερινοί Αιγύπτιοι.
Δεδομένου ότι η Κλεοπάτρα ήθελε να παρουσιάζεται ως Αιγύπτια,
είναι παράξενο που επιμένουμε να την απεικονίζουμε ως Ευρωπαία.
Αν δείτε, ο τρόπος που αναπαριστάται,
διαφέρει ανάλογα με εκείνον που την αναπαριστά.
Αλλάζει η εικόνα της, ο τρόπος που την αντιλαμβανόμαστε.
Είναι σαν χαμαιλέοντας.
Η γοητεία της Κλεοπάτρας είναι ότι τη φανταζόμαστε,
ότι ο καθένας τη φαντάζεται όπως θέλει.
Τη φαντάζομαι με σγουρά μαλλιά, όπως τα δικά μου,
και παρόμοιο χρώμα δέρματος.
Κάποιες από τις προκλήσεις που αντιμετώπισε η Κλεοπάτρα,
όταν ανέλαβε την εξουσία μετά τον θάνατο του πατέρα της,
ήταν το τεράστιο χρέος.
Η Αίγυπτος ήταν πελατειακό κράτος της Ρώμης.
ΡΩΜΗ - ΑΙΓΥΠΤΟΣ
Οι Πτολεμαίοι πάλευαν απεγνωσμένα να διατηρήσουν την ανεξαρτησία τους.
Η Ρώμη ήταν αναδυόμενη δύναμη.
Η Ρώμη κατανοούσε
ότι η Αίγυπτος ήταν ο σιτοβολώνας της Μεσογείου.
Αλλά η Αίγυπτος ήταν σε επισφαλή θέση.
Ο Νείλος, που έπρεπε να πλημμυρίζει κάθε χρόνο για να παράγονται καλλιέργειες,
δεν είχε πλημμυρίσει αρκετά εδώ και πολλά χρόνια.
Δεν έφταιγε η Κλεοπάτρα γι' αυτό.
Πρόκειται για ένα φυσικό φαινόμενο.
Αλλά έφερε την Κλεοπάτρα σε δύσκολη θέση.
Έπρεπε να είχα έρθει νωρίτερα.
Είστε εδώ τώρα.
Άνοιξε τις βασιλικές αποθήκες.
Να ταΐσουμε τον κόσμο.
Και να χτίσουμε έναν ναό.
Για να δώσουμε ελπίδα.
Θα το θυμούνται αυτό.
Κι εγώ.
Χαίρομαι που ήρθα.
Γινόταν εμφύλιος πόλεμος στη Ρώμη.
Και πάλι, αφορούσε την εξουσία.
Μεταξύ δύο ανδρών.
ΡΩΜΗ
Ο Ιούλιος Καίσαρας εκπροσωπούσε "τον λαό",
και ο Πομπήιος ο Μέγας
εκπροσωπούσε τους Αρίστους ή την ανώτερη τάξη.
Ο πατέρας της Κλεοπάτρας, ο Πτολεμαίος ΙΒ', είχε πάρει πολλά δάνεια,
κυρίως από τον Πομπήιο.
Η Αίγυπτος ήταν για τη Ρώμη...
μια φτωχή ξαδέρφη.
Ήταν δύσκολη περίοδος για την Κλεοπάτρα.
Ήξερε ότι ο αδερφός της, ο Πτολεμαίος ΙΓ',
παραπλανιόταν από τον Ποθεινό.
Η ίδια υποστήριζε τη διπλωματία.
Ήθελε να συνεργαστεί με τον Πομπήιο, για να μάθει τι ήθελε.
Αλλά ο Ποθεινός κι ο Πτολεμαίος ΙΓ' είχαν άλλα σχέδια.
Γιατί απέρριψες το αίτημα του Πομπήιου;
Χάνει τον πόλεμο. Σωστά;
Είναι νέα τακτική να εγκαταλείπουμε τον σύμμαχό μας σε ώρα ανάγκης;
Έκανε πολλά για τον πατέρα στην εξορία,
Δεν έχεις τιμή;
Με όλον τον σεβασμό, του στείλαμε στρατιώτες όταν το ζήτησε,
που προφανώς δεν βοήθησαν.
Ο υψηλότατος κάνει μια συνετή εκτίμηση.
Είναι ανόητο να στείλουμε καλό στρατό σε έναν κακό ρωμαϊκό πόλεμο.
Ο πατέρας δούλεψε σκληρά, ώστε η Αίγυπτος να γίνει το χέρι που θρέφει τη Ρώμη,
κι όχι μια απλή αποικία.
Αυτή η συνετή εκτίμησή σου...
Για να ταΐσει τη Ρώμη, η Αίγυπτος δεν έχει να φάει.
Κι έτσι ερχόμαστε στο θέμα των ανοιχτών αποθηκών στον νότο.
Τι θα φάμε στην Αλεξάνδρεια;
Είναι επικίνδυνο να μπλεχτούμε στην πολιτική διαμάχη της Ρώμης.
Έχουμε ήδη μπλεχτεί στην πολιτική διαμάχη της Ρώμης, Ποθεινέ.
Όσοι συμβούλευαν τον Πτολεμαίο ΙΓ'
είχαν τον έλεγχο εκείνη τη στιγμή.
Ο κύριος στόχος τους ήταν να σκοτώσουν την Κλεοπάτρα.
Ο Ποθεινός κατάφερε να πάρει...
ένα ποσοστό Αλεξανδρινών με το μέρος του.
Έκαναν πραξικόπημα στο παλάτι.
Η Κλεοπάτρα και η Αρσινόη αναγκάστηκαν να το σκάσουν.
Ήξερε ότι την υποστήριζε
ο λαός στη Μέμφιδα και στη Θήβα.
Ήταν πιστοί και στον πατέρα της.
Αρχικά, πήγε στην Άνω Αίγυπτο.
ΘΗΒΑ
Θα πολεμήσω για τον θρόνο μου.
Με τι στρατό;
Πόσους στρατιώτες μπορούμε να συγκεντρώσουμε στη νότια Αίγυπτο;
Όχι αρκετούς.
Κι έμπιστους, ακόμα λιγότερους.
Ο Αχιλλάς θα διοικεί τον στρατό του αδερφού σας.
Θα χρειαστείτε άντρες που δεν δειλιάζουν μπροστά στα παλιά κατορθώματά του.
Δεν περίμενα ο Ποθεινός να κινηθεί τόσο γρήγορα.
Τον υποτιμήσατε.
Δύσκολα βλέπεις οχιά σε ψηλό χορτάρι,
εκτός κι αν είσαι πουλί.
Θα πάω στη Συρία. Ο πατέρας μου έχει ακόμα φίλους εκεί.
Φίλους που ξέρουν ότι είστε η πραγματική του διάδοχος.
Είχε μεγαλώσει στην Αλεξάνδρεια.
Ήταν κομμάτι της.
Η εξορία ήταν μάλλον οδυνηρή εμπειρία για εκείνη.
Ήθελε να επιστρέψει όσο το δυνατόν πιο γρήγορα.
Η Κλεοπάτρα δεν ήταν από τα άτομα που τα παρατάνε.
Ήταν μαχήτρια.
Η Κλεοπάτρα έμεινε στη Συρία δύο χρόνια.
Σ' αυτό το διάστημα, κατάφερε να φτιάξει δικό της στρατό.
Όσο παρέμεινε ζωντανή,
ήταν η πιο στρατηγική κίνηση που μπορούσε να κάνει.
Είχε την υποστήριξη του αιγυπτιακού λαού.
Είχε την υποστήριξη του συριακού λαού.
Δεν ήθελε να υποταχθεί.
Από τότε που η Κλεοπάτρα αναγκάστηκε να εγκαταλείψει την Αίγυπτο,
τη φανταζόμαστε να σχεδιάζει
πώς να ξαναπάρει τον θρόνο.
Και της δόθηκε η τέλεια ευκαιρία.
Στον ρωμαϊκό εμφύλιο,
έγινε μια μεγάλη μάχη στα Φάρσαλα.
Ο Ιούλιος Καίσαρας νίκησε τον Πομπήιο, τον πρώην γαμπρό του.
Ο Πομπήιος κατέφυγε στην Αίγυπτο για να ζητήσει βοήθεια.
ΦΑΡΣΑΛΑ - ΠΟΜΠΗΙΟΣ ΑΛΕΞΑΝΔΡΕΙΑ - ΠΗΛΟΥΣΙΟ
Ο Ιούλιος Καίσαρας τον ακολούθησε.
Έτσι, η Κλεοπάτρα επέστρεψε στην Αίγυπτο.
ΣΥΡΙΑ - ΚΛΕΟΠΑΤΡΑ, ΑΛΕΞΑΝΔΡΕΙΑ - ΠΗΛΟΥΣΙΟ
Αν στοχεύσουμε την άμυνα στα βόρεια,
θα είμαστε ευάλωτοι στα ανατολικά;
Όχι, αν τοποθετήσουμε συντάγματα εδώ κι εδώ.
Εντάξει.
Ο ηλίθιος, ο Πομπήιος, πάει στο στρατόπεδο του Πτολεμαίου.
Αν έρθει ο Καίσαρας,
θα φέρει τον εμφύλιο της Ρώμης στις ακτές μας.
Θα ήταν πολιτική αυτοκτονία.
Κι αν θέλει να μας εκδικηθεί για την πρότερη στήριξή μας στον Πομπήιο;
Τι θα κάνουμε;
Θα σκοτώσουμε τον Πομπήιο.
Δεν θα σκοτώσουμε τον Πομπήιο.
Έτσι θα αποδείξουμε την αφοσίωσή μας στον Καίσαρα.
Δεν θα σκοτώσουμε τον γαμπρό του Καίσαρα.
Υψηλοτάτη.
Πρέπει να το ξαναχτίσουμε.
Διακυβεύονται πάρα πολλά.
Αν η Κλεοπάτρα δεν κερδίσει την εύνοια του Καίσαρα,
ίσως εξοριστεί μόνιμα από την Αίγυπτο
και χάσει μια για πάντα τον θρόνο της.
Ο Πομπήιος έφτασε.
Και τον μαχαίρωσαν πισώπλατα.
Ο Ποθεινός το οργάνωσε...
κι έδωσε, επίσης, εντολή να αποκεφαλιστεί ο Πομπήιος.
Ο Ποθεινός έπεισε τον Πτολεμαίο ΙΓ'
ότι έτσι θα κέρδιζαν την εύνοια του Ιουλίου Καίσαρα.
Αλλά παραγνώρισαν το ρωμαϊκό αίσθημα τιμής.
Πες μου...
ποιος το έκανε;
Ο Ποθεινός κι ο Πτολεμαίος ΙΓ' δεν περίμεναν την αντίδραση του Καίσαρα.
Εξοργίστηκε που σκότωσαν έναν επιφανή πολιτικό,
μέλος της Τριανδρίας του ρωμαϊκού κράτους
και πρώην γαμπρό του.
Η άφιξη του Καίσαρα στην Αλεξάνδρεια
παρείχε στην Κλεοπάτρα την τέλεια ευκαιρία
για αλλαγή στρατηγικής.
Τι θα κάνουμε;
Εκτός κι αν ανασταίνετε τους νεκρούς, δεν έχω ιδέα.
Θέλω να τον δω.
Πολύ επικίνδυνη ιδέα.
Είναι ένας κουρασμένος στρατηγός
που χρειάζεται μια εύκολη νίκη. Θα του τη δώσω.
Κάτι θα σκεφτώ.
Ευχαριστώ.
Ο Καίσαρας δεν ήταν τυχαίος.
Ήταν πασίγνωστος.
Η άφιξή του ήταν μεγάλο νέο.
Βολεύτηκε στο βασιλικό παλάτι της Αλεξάνδρειας.
Αμέσως, όλα τα αδέρφια ανησύχησαν
όταν είδαν τον Καίσαρα να νιώθει σαν στο σπίτι του,
στο παλάτι τους, στην πόλη τους.
Η Κλεοπάτρα το αντιμετωπίζει λέγοντας
"Θα γυρίσω στο παλάτι μου.
Ίσως μπορέσω να συμμαχήσω μαζί του".
ΑΛΕΞΑΝΔΡΕΙΑ - ΒΑΣΙΛΙΚΟ ΠΑΛΑΤΙ
Περάστε.
Τι συμβαίνει;
Συγγνώμη για το τέχνασμα,
αλλά ήταν ο μόνος τρόπος να σε δω.
Η συνάντηση του Καίσαρα με την Κλεοπάτρα
είναι από τα πιο διάσημα ιστορικά γεγονότα που έχουν καταγραφεί.
Αλλά η συναρπαστική ιστορία
ότι η Κλεοπάτρα κρύφτηκε σε χαλί είναι μύθος.
Ακόμα κι αν μπήκε κρυφά,
πιθανότατα θα ήταν σε σάκο.
Πηγή της ιστορίας είναι ο έλληνας ιστορικός Πλούταρχος,
που έζησε 150 χρόνια μετά τον θάνατο της Κλεοπάτρας.
Δεν το γνώριζε.
Υπήρχε μια προπαγανδιστική προσπάθεια
να στρέψουν το ρωμαϊκό κοινό ενάντια στην Κλεοπάτρα.
Την παρουσίαζαν ως ξελογιάστρα
κι όχι ως πανέμορφη γυναίκα που ελκύει τους πάντες.
Έπρεπε να έχει κάτι το μυστικιστικό.
Έπρεπε να υπάρχει κάτι σαγηνευτικό,
και σατανικό, με κάποιον τρόπο.
Άφησέ μας.
Σε ακούω, λοιπόν.
Εκ μέρους του εκλιπόντος πατέρα μου,
του μεγάλου Πτολεμαίου του Αυλητή...
δεχτείτε τα βαθιά μου συλλυπητήρια
για τον θλιβερό θάνατο του μέγα Πομπήιου.
Ήταν καλός φίλος του πατέρα μου...
Ήταν σαν πατέρας μου.
Μας φέρθηκε πολύ καλά όσο ήμασταν εξόριστοι στη Ρώμη.
Ανταποδώσατε την καλοσύνη του...
με τη δολοφονία του.
Αν ήμουν στον θρόνο της Αιγύπτου, θα ήταν ακόμα ζωντανός.
Ρίσκαρα την οργή σου γι' αυτόν.
Υπηρετήσαμε τη Ρώμη με τον στρατό μας.
Δεν ήταν κίνηση εναντίον σου ή επίθεση εναντίον της Ρώμης,
αλλά ένδειξη αγάπης και σεβασμού
για κάποιον που αγαπούσα σαν πατέρα.
Σκόπευα να τον φέρω πίσω στη Ρώμη.
Θα του έδινα χάρη...
προς τιμήν της συζύγου του.
Της κόρης μου.
Θα θυμάσαι...
ότι έχουμε γνωριστεί.
Δεν θυμάμαι.
Ήμουν μικρό κορίτσι τότε.
Όχι ηγέτιδα, όπως τώρα.
Απ' ό,τι έμαθα, σε εκθρόνισαν.
Ίσως.
Αλλά ο πατέρας μου με όρισε συγκυβερνήτη της Αιγύπτου.
Τότε, πες μου το εξής...
Κλεοπάτρα.
Πώς θα κυβερνήσεις όταν οι Αλεξανδρινοί σού εναντιώνονται;
Η Σύγκλητος σού εναντιώθηκε.
Κι όμως, να 'μαστε.
Ο Ιούλιος Καίσαρας, που διοικούσε τη Ρώμη,
συνάντησε την Κλεοπάτρα
και ήταν συνάντηση δύο μεγάλων μυαλών.
Η Κλεοπάτρα ήταν μια δυναμική γυναίκα με μεγάλο χάρισμα.
Προφανώς ήταν διπλωμάτης
και δεν υποκλίνεται μπροστά του.
Αλλάζει τη δυναμική της εξουσίας.
Ο Ιούλιος Καίσαρας είδε αυτήν τη νέα γυναίκα, που ήταν δυνατή.
Ήταν μια έξυπνη Αφρικανή
που έβλεπε τον εαυτό της όχι μόνο ως ηγέτιδα, αλλά και ως θεά.
Σίγουρα ήταν πολύ διαφορετική
από κάθε άλλη γυναίκα που γνώριζε ο Καίσαρας στη Ρώμη.
Έτσι, λοιπόν, το αντιλαμβάνομαι.
-Όχι. -Ναι.
Αν θες να καταλάβεις το κείμενο,
πρέπει να το διαβάσεις στο πρωτότυπο.
Δυστυχώς, δεν έχω το χάρισμα στις γλώσσες που έχεις εσύ.
Ενώ οι γυναίκες στη Ρώμη
παραδοσιακά έμεναν σπίτι
και δεν συμμετείχαν στην πολιτική,
η Κλεοπάτρα ήταν παγκόσμια ηγέτιδα.
Ο Ιούλιος Καίσαρας μπορούσε να της μιλήσει για τις στρατιωτικές εκστρατείες του,
για λογοτεχνία, για φιλοσοφία επί ίσοις όροις.
Υποθέτουμε ότι ήταν αληθινή αγάπη,
ότι ήταν μια ένωση μυαλού και καρδιάς.
Από την άλλη, μεγάλο μέρος της σχέσης
ίσως επηρεαζόταν από τη στρατηγική.
Ο Ιούλιος Καίσαρας θα κέρδιζε κάτι βοηθώντας την Κλεοπάτρα
και η Κλεοπάτρα θα κέρδιζε περισσότερα,
αν συμμαχούσε με τον Ιούλιο Καίσαρα.
Η Κλεοπάτρα ήθελε να διώξει τον Πτολεμαίο ΙΓ'.
Ήθελε να διώξει τον Ποθεινό
και να παρακολουθεί στενά την Αρσινόη.
Κυρίως, όμως, ήθελε να βασιλεύει μόνη της.
Ο Ποθεινός φοβόταν την Κλεοπάτρα.
Φοβόταν την ικανότητά της να εμπνέει εμπιστοσύνη στους άλλους.
Όπως στον Ιούλιο Καίσαρα και στους Ρωμαίους.
Ο Καίσαρας μάλλον ήθελε να ηρεμήσει τα πράγματα
και να βάλει τους κατάλληλους ηγεμόνες στον θρόνο.
ΣΥΝΕΛΕΥΣΗ ΤΗΣ ΑΛΕΞΑΝΔΡΕΙΑΣ
Δεν νομίζω ότι ο Ιούλιος Καίσαρας ήταν έτοιμος για...
όσα συνάντησε όταν έφτασε στην Αλεξάνδρεια.
Είναι πιθανόν η οικογένεια να ήταν πιο δυσλειτουργική
απ' όσο φανταζόταν.
Ευγενείς πολίτες της Αιγύπτου...
μιλώ εκ μέρους όλων, όταν λέω ότι ήρθε η ώρα για ειρήνη.
Είμαι ο προάγγελος αυτής της ειρήνης.
Σύμφωνα με τη διαθήκη
του Πτολεμαίου Νέου Διονύσου...
η Ρώμη αναγνωρίζει την κόρη του,
την Κλεοπάτρα Θεά Φιλοπάτηρα...
και τον πρωτότοκο υιό του,
τον Πτολεμαίο Θεό Φιλοπάτωρα...
ως συγκυβερνήτες της Αιγύπτου.
Ο Καίσαρας ήταν μεγάλος διπλωμάτης.
Αποφάσισε...
να ακολουθήσει τις οδηγίες του Πτολεμαίου ΙΒ'.
Επανέφερε την Κλεοπάτρα
στον θρόνο, ως συγκυβερνήτη μαζί με τον Πτολεμαίο ΙΓ'.
Παραχώρησε κάποιες κτήσεις στην Αρσινόη.
Εκτός αυτού...
και ως ένδειξη της ατέρμονης αγάπης μας απέναντί σας,
η Ρώμη παραχωρεί, επίσης,
στη μικρότερη κόρη του, Αρσινόη,
και τον μικρότερο γιο του, Πτολεμαίο ΙΔ',
την Κύπρο.
Να είστε ευγνώμονες.
Η Ρώμη σάς αγαπάει.
Ο Καίσαρας μείωσε και το χρέος
της Αιγύπτου στη Ρώμη.
Δεν ξέρουμε πώς τα κατάφερε η Κλεοπάτρα,
αλλά θα έλεγα ότι συμμαχούσε στρατηγικά
με άντρες που είχαν σημαντική εξουσία.
Έχουν μεγάλη οικειότητα.
-Ευχαριστημένη; -Πολύ.
Κοιμάσαι με τη γυναίκα μου;
Κι εγώ που νόμιζα ότι η Σύγκλητος είχε θεατρινισμούς.
Γελάς μαζί μου.
Δεν με σέβεσαι στο ίδιο μου το σπίτι.
Ηρέμησε.
Μη μου λες να ηρεμήσω!
Εδώ είναι το σπίτι μου! Δικό μου!
Καλώ τον λαό της Αιγύπτου να εξεγερθεί εναντίον σου και εναντίον της Ρώμης!
Λοιπόν;
Καίσαρα.
Δυστυχώς για τον Ιούλιο Καίσαρα, τα σχέδιά του ναυάγησαν.
Βασικά, ξέσπασε εμφύλιος πόλεμος.
Ο αποκαλούμενος Αλεξανδρινός Πόλεμος.
Από τη μία, ο Ιούλιος Καίσαρας και η Κλεοπάτρα.
Από την άλλη, ο ευνούχος Ποθεινός,
ο Πτολεμαίος ΙΓ' κι η αδερφή του, η Αρσινόη.
Η πόλη της Αλεξάνδρειας,
κατά τη διάρκεια του τετράμηνου πολέμου,
πρέπει να ήταν πολύ τρομακτική.
Δεν μάχονταν μόνο επαγγελματίες στρατιώτες,
αλλά και αντάρτες.
Υπήρχαν εξεγέρσεις.
Οι Ρωμαίοι έκαιγαν μεγάλα τμήματα της πόλης.
Θα ήταν καταστροφικό και τρομακτικό για όλους.
Χάσαμε τον λογαριασμό των νεκρών στη Μέμφιδα και στην Αλεξάνδρεια.
Οι ταραχές εξαπλώθηκαν νότια, ως τη Θήβα.
Και οι αποθήκες, που έμειναν αφύλακτες,
άδειασαν.
Αν δεν αυξήσουμε τους φόρους στην Αλεξάνδρεια,
δεν θ' αντέξουμε την πολιορκία κι η Αίγυπτος θα καταρρεύσει.
Μία από τις μεγαλύτερες απώλειες
ήταν η καταστροφική πυρκαγιά στη βιβλιοθήκη της Αλεξάνδρειας.
Αυτή η βιβλιοθήκη έκανε 300 χρόνια για να χτιστεί.
Έτσι, χάσαμε αυτόν τον τεράστιο πλούτο,
εξαιτίας μιας αδελφικής έχθρας.
Κατά τη διάρκεια αυτής της διαμάχης,
η αδερφή της Κλεοπάτρας, η Αρσινόη, επιστράτευσε τις δικές της δυνάμεις.
Η Αρσινόη;
Ελέγχει τον αιγυπτιακό στρατό.
Αδύνατον. Κάποιος λέει ψέματα.
Διέταξε τον θάνατο του Αχιλλά και αυτοανακηρύχθηκε ηγέτιδα.
Έχει τη στήριξη των Αλεξανδρινών.
Έλα.
Μήπως είμαι...
Θα φέρω λίγο νερό.
Πάνω στην κατάλληλη στιγμή.
Η Κλεοπάτρα ήξερε ότι αν έκανε παιδί με τον Ιούλιο Καίσαρα,
θα είχε έναν άσο στο παιχνίδι που προσπαθούσε να παίξει με τη Ρώμη.
Η Κλεοπάτρα κυοφορούσε
τη δυνατότητα να ενώσει Αίγυπτο και Ρώμη.
Θα ήταν ένα απίστευτα ισχυρό παιδί.
Πρόκειται για δύο από τους σπουδαιότερους πολιτισμούς,
δύο από τις μεγαλύτερες πόλεις στον κόσμο,
που θα ενώνονταν σε έναν και μόνο άνθρωπο.
Κι αυτό ήταν μνημειώδες.
Στο μεταξύ, ο Αλεξανδρινός Πόλεμος ήταν καταστροφικός
για τον Πτολεμαίο ΙΓ' και την Αρσινόη.
Όταν η Αρσινόη συμμάχησε εναντίον του Καίσαρα...
και έχασε,
την αιχμαλώτισε και τη φυλάκισε στο παλάτι.
Ο Πτολεμαίος φορούσε χρυσή πανοπλία κι ήταν πάνω σε πλοίο.
Είτε έπεσε στη θάλασσα είτε τον έσπρωξαν,
το βάρος της πανοπλίας τον έπνιξε.
Ψάξαμε όλον τον Νείλο.
Μάλλον παρασύρθηκε στη θάλασσα.
Δεν ξέρω.
Δεν μπορούσε να τον σώσει κάποιος ακόλουθός του;
Όχι.
Υψηλοτάτη, πρέπει να σταματήσετε.
Δεν αποτελεί πια απειλή.
Η Κλεοπάτρα νίκησε.
Και ήξερε ότι...
όσο ζούσε,
αυτή ήταν ο Φαραώ.
-Έχασες τον δρόμο σου; -Όχι.
Εσύ;
Τι θέλεις;
Να καταλάβω γιατί.
Γιατί όχι;
Δεν πίστεψες...
ότι ήμουν άξια να διοικώ, έτσι;
Η μικρή Αρσινόη, που την απορρίπτουν όλοι.
Το αξίζω όσο κι εσύ, αν όχι περισσότερο.
Η Ρώμη σού έδωσε την Κύπρο...
Ήθελα την Αίγυπτο!
Όχι κάποιο μικρό νησί.
Το πατρογονικό μου δικαίωμα.
Ο Καίσαρας θα με πάρει στη Ρώμη.
Για να σε θανατώσει.
Καλύτερα να πεθάνω,
γνωρίζοντας ότι θα πεθάνεις,
παρά να ξυπνήσω στην άλλη ζωή ξαφνιασμένη.
-Με πρόδωσες. -Γίνε πιο χοντρόπετση!
Μη με διακόπτεις.
Συγγνώμη.
Δεν ήξερα ότι σου τελειώνει ο χρόνος.
Αν είχα την ευκαιρία...
Θα το ξανάκανα.
Δεν θα έχεις την ευκαιρία.
Όταν ο Ιούλιος Καίσαρας αναχωρούσε για τη Ρώμη,
η Κλεοπάτρα ήταν σχεδόν επτά μηνών έγκυος.
Ήταν η αδιαμφισβήτητη βασίλισσα της Αιγύπτου.
Δυστυχώς για την Κλεοπάτρα,
είχε κι άλλον έναν αδερφό Πτολεμαίο.
Κι όταν ο Ιούλιος Καίσαρας έφυγε για τη Ρώμη,
εκείνη παντρεύτηκε τον άλλον μικρότερο αδερφό,
με τον οποίο έπρεπε να μοιραστεί τον θρόνο της Αιγύπτου.
Σου άφησα ένα μεγάλο ραβδί σε περίπτωση που παραφερθεί.
Να ξανάρθεις να δεις τον γιο σου.
Σ' αποχαιρετώ, αδερφή.
Ίσως.
Είναι μεγάλη η απόσταση ως τη Ρώμη.
Η Κλεοπάτρα έλαβε υπόσχεση από τον Ιούλιο Καίσαρα
ότι θα εκτελούσε την Αρσινόη για προδοσία κατά της Ρώμης.
Δεν συνέβη κάτι τέτοιο.
Υποτιτλισμός: Πολυξένη Γεωργίου